**DĖL ŠILALĖS RAJONO SAVIVALDYBĖS BEŠEIMININKIŲ IR BEPRIEŽIŪRIŲ GYVŪNŲ LAIKYMO, PRIEŽIŪROS IR LAIKINOSIOS GLOBOS TVARKOS APRAŠO PATVIRTINIMO**

2020 m. birželio 23 d. Nr. DĮV-551

Šilalė

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos gyvūnų gerovės ir apsaugos įstatymo 3 straipsnio 10 dalies 3 punktu, Lietuvos Respublikos valstybinės maisto ir veterinarijos tarnybos direktoriaus 2013 m. gegužės 2 d. įsakymu Nr. B1-336 patvirtinto Gyvūnų laikymo savivaldybių teritorijų gyvenamosiose vietovėse tvarkos aprašu, Gyvūnų laikymo Šilalės rajono savivaldybės teritorijos gyvenamosiose vietovėse taisyklėmis, patvirtintomis Šilalės rajono savivaldybės administracijos direktoriaus 2013 m. rugsėjo 5 d. įsakymu Nr. DĮV-1208 „Dėl gyvūnų laikymo Šilalės rajono savivaldybės gyvenamosiose vietovėse taisyklių patvirtinimo“:

1. T v i r t i n u Šilalės rajono savivaldybėsbešeimininkių ir bepriežiūrių gyvūnų laikymo, priežiūros ir laikinosios globos tvarkos aprašą (pridedama).
2. P r i p a ž į s t u netekusiu galios Šilalės rajono savivaldybės administracijos direktoriaus 2013 m. lapkričio 5 d. įsakymą Nr. DĮV-1479 „Dėl Bešeimininkių ir bepriežiūrių gyvūnų laikinosios globos Šilalės rajono savivaldybės teritorijoje tvarkos aprašo patvirtinimo“.
3. P a v e d u paskelbti šį įsakymą Šilalės rajono savivaldybės interneto svetainėje www.silale.lt ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo.

Administracijos direktorius Valdemaras Jasevičius